પોતાની લડાયક બેટિંગથી ભારતીય ટીમને સતત જીત અપાવી રહેલાે વિરાટ હાલ તમામ ક્રિકેટ પ્રેમીઓનો લાડકો થઈ ગયો છે, પરંતુ બહુ ઓછા લોકો જાણે છે કે રમત પ્રત્યેની આ બેટ્સમેનમાં સમર્પણ ભાવના એ ઉંમરથી છે, જ્યારે એ પરિપક્વ પણ નહોતો થયો. બાળપણમાં પિતાના અવસાન છતાં તે પોતાની ટીમને જીત અપાવા માટે બેટિંગ કરવા પહોંચી ગયો હતો અને ઇનિંગ્સ રમીને પિતાના અગ્નિ સંસ્કારમાં પહોંચ્યો હતો. ૨૦૦૬માં દિલ્હી રણજી ટીમનો મુકાબલો કર્ણાટક સામે હતો. ત્યારે ૧૮ વર્ષનો વિરાટ દિલ્હીની ટીમમાં હતો. જે દિવસે વિરાટે બેટિંગ કરવાની હતી, તેની આગલી રાત્રે તેના પિતાનું અવસાન થયું. કોઈને આશા નહોતી કે વિરાટ મેદાનમાં ઊતરશે.